อาการคือเป็นคนอ้วนมาตลอดตั้งแต่เด็กน้ำหนักค่อยๆเพิ่มขึ้นมาตลอดอย่างช้าๆปัจจุบันหนัก98กก.สูง167ซม.อายุ29ปีตรวจเลือดล่าสุดคลอเลสเตอรอล225น้ำตาล110ประจำเดือนมาไม่ปกติมาโดยตลอดบางครั้งก็เว้นไปเป็นปีบางครั้งก็5-6เดือนแต่ละครั้งที่มาก็มาน้อยขี้ลืมมากๆมีอาการหัวใจเต้นช้าเป็นบางช่วงตอนที่มีอาการจับชีพจรวัดได้ประมาณ40-45ครั้งต่อนาทีจะรู้สึกใจหวิวๆจะเป็นอยู่ประมาณ10นาทีและบางทีใจไม่หวิวแต่จับชีพจรขณะพักได้ประมาณ55-65ครั้งต่อนาทีอยู่เป็นประจำอันนี้จะเป็นนานเป็นวันมีอาการเฉพาะตอนเปลี่ยนท่าแล้วหน้ามืดความดันขณะพักจะวัดได้ประมาณ100/60 วัดซ้ำหลายครั้งก็จะได้ประมาณนี้มีกรรมพันธุ์ยายเป็นไฮเปอร์ไทรอยด์ตัดต่อมไทรอยด์ไปแล้วประมาณ10ปีที่แล้วเคยไปหาเรื่องประจำเดือนมาไม่ปกติตรวจเลือดพบค่าT3 ผิดปกตินิดหน่อยแต่จำไม่ได้แล้วว่าสูงหรือต่ำกว่าเกณฑ์และให้กินยาคุมกำเนิดแต่ต่อมาก็ไม่ได้ไปหาต่ออาการหัวใจเต้นผิดจังหวะเพิ่งจะรู้สึกว่ามีอาการเมื่อประมาณ2-3เดือนมานี้แต่ก่อนไม่เคยออกกำลังกายเลย เพิ่งออกกำลังกายมาประมาณ 1 เดือน โดยการปั่นจักรยานวันละประมาณ 15-20 กม. สัปดาห์ละ 3-4 วันสงสัยว่าอาการเหล่านี้มีความเสี่ยงที่จะเป็นไฮโปไทรอยด์หรือเปล่าขอบคุณมากๆค่ะ
สวัสดีค่ะ ภาวะไฮโปไทรอยด์คือภาวะที่ต่อมไทรอยด์ทำงานน้อยกว่าปกติ อาจทำให้น้ำหนักเพิ่ม อ่อนเพลีย ชีพจรเต้นช้า ขี้หนาว ซึมเศร้า น้ำหนักขึ้น ท้องผูก ผิวแห้ง ดูเฉื่อยๆ หรือในบางรายก็ไม่มีอาการใดๆถ้าต่ำไม่มากโดยการตรวจยืนยันนั้นอาจจะไม่ได้ใช้อาการเพียงอย่างเดียว ต้องมีการเจาะเลือดดูระดับไทรอยด์ในเลือดเพื่อยืนยันการวินิจฉัยด้วย ความดันที่ให้มาอยู่ในเกณฑ์ปกติ แต่อัตราการเต้นของหัวใจค่อนข้างต่ำ ซึ่งก็อาจจะมีสาเหตุอื่นๆนอกเหนือจากไทรอยด์ต่ำได้เช่นกันเช่นความผิดปกติของหัวใจเอง จึงควรไปตรวจเพิ่มเติมค่ะอ่านเพิ่มเติม